Muhammad Yunus

**Muhammad Yunus** (bengali: মুহাম্মদ ইউনুস **Muhammod Iunus**, født 1940) er en bangladeshisk bankmann, økonom og politiker. Yunus ble 8. august 2024 innsatt som midlertidig statsminister i Bangladesh. 

Yunus var utvikler og grunnlegger av mikrokredittkonseptet, som vil si å gi små lån til gründere som er for fattige til å kunne få tradisjonelle lån, og grunnla for dette formål Grameen Bank. Han ble tildelt Nobels fredspris i 2006 sammen med Grameen Bank for arbeidet med å skape økonomisk og sosial utvikling nedenfra. Yunus ble kritisert for å ha tatt utbytte fra banken. I mars 2011 krevde Høyesterett i Bangladesh at Yunus skulle trekke seg fra stillingen i banken, etter at han angivelig var blitt for gammel til å lede den. 

## Utdanning og tidlig karriere
Muhammad Yunus ble født i Chittagong, studerte ved Chittagong Collegiate School og Chittagong College. Han fullførte sin bachelorgrad og mastergrad ved universitetet i Dhaka. Han fikk sin doktorgrad (*Ph.D.*) innen økonomi ved Vanderbilt-universitetet i Nashville i USA i 1969 med støtte fra et Fulbright-stipendiat. Senere startet han som økonomiprofessor ved universitetet i Chittagong. Yunus begynte sin kamp mot fattigdom under hungersnøden i 1974 i Bangladesh. Han oppdaget at veldig små lån kunne utgjøre en stor forskjell for en fattig persons evne til å overleve.

Hans første utlån var på 27 dollar fra sin egen lomme som han lånte ut til kvinner i landsbyen Jobra &ndash; i nærheten av universitetet i Chittagong &ndash; som produserte møbler av bambus. De solgte produktene tilbake til låneinstitusjoner for å betale lånene de hadde tatt opp for å kjøpe bambusen. Med en netto profitt på 5 bangladeshiske taka (0,02 dollar) klarte ikke kvinnene å opparbeide seg en inntekt å leve av for seg og sine familier. Tradisjonelle banker var heller ikke interessert i å låne ut små beløp til fattige folk som var ansett som dårlige tilbakebetalere.

## Grunnleggingen av Grameen Bank
I 1976 grunnla Yunus Grameen Bank for å låne ut penger til fattige bangladeshiske innbyggere.

## Interim-president av Bangladesh
Den 8. august 2024 ble han innsatt som midlertidig regjeringssjef av Bangladesh. Det skjedde etter at statsminister Sheikh Hasina hadde gått av og forlatt landet.

## Priser
* 1978 &ndash; President's Award, Bangladesh
* 1984 &ndash; Ramon Magsaysay Award, Filippinene
* 1985 &ndash; Bangladesh Bank Award, Bangladesh
* 1987 &ndash; Shwadhinota Dibosh Puroshkar (uavhengighetsdag-prisen), Bangladesh
* 1989 &ndash; Aga Khan Award For Architecture, Sveits
* 1993 &ndash; CARE Humanitarian Award
* 1994 &ndash; Vinner av World Food Prize
* 1996 &ndash; Vinner av Simón Bolívar Prize fra UNESCO
* 1997 &ndash; Vinner av Hjelp til selvhjelp-prisen (HTS-prisen) utdelt av den norske Strømmestiftelsen.
* 1998 &ndash; Mottar Fyrsten av Asturias' pris
* 1998 &ndash; Vinner av Sydney Peace Prize
* 2004 &ndash; Vinner av avisen The Economist sin pris for sosial og økonomisk innovasjon.
* 2006 &ndash; Mottar et æresdoktorat fra American University of Beirut
* 2006 &ndash; Mother Teresa Award, Kolkata, India
* 2006 &ndash; Den åttende Seouls' fredspris
* 2006 &ndash; Nobels fredspris, delt med Grameen Bank
* Og 46 andre, totalt 61.

I tillegg har Yunus blitt tildelt 27 æresgrader (alle med unntak av én er doktorgrader) og 15 spesialpriser.

## Referanser


## Eksterne lenker
* 
*  Grameen Bank, Yunus sin drøm
*  Yunus sin selvbiografi
*  SAJAforum.org Spørsmål og svar fra hele verden med Muhammad Yunus (audio/MP3 42 minutter)
*  Tale av Muhammad Yunus
*  Artikkel om Muhammad Yunus fra BusinessWeek, 26. desember 2005
*  PBS Biografi  En artikkel om Muhammad Yunus og Grameen Bank.
*  CNN artikkel   Fødselen til mikrokreditt, 2001.
*  En video med Muhammad Yunus som snakker om Grameen Bank
*  Intervju
*  En kort biografi
* Grameen.com